
სახვითი ხელოვნების მხატვრულ-გამომსახველობითი საშუალებები (ელემენტები) და ხერხები (პრინციპები); სახვითი ხელოვნების ტექნიკა; სახვითი  და გამოყენებითი  ხელოვნების დარგები და ჟანრები; სხვადასხვა  ეპოქის/ კულტურის ხელოვნების სახასიათო ნიშნები/ მხატვრული მახასიათებლები.

დარგები:  მონუმენტური გრაფიტი. გრაფიკა .
ეპოქა/კულტურა/მიმდინარეობა/სტილი: პრეისტორია, თანამედროვე ხელოვნება. 

შეადარე ერთმანეთს პრეისტორიული ხანის (ტასილის გამოქვაბული) და თანამედროვე ეპოქის (street art) კედლის მხატვრობა, პრეზენტაციის სახით წარმოადგინე მხატვრული ანალიზი.

გააანალიზოს ესა თუ ის ნამუშევარი რა მიზნითა და დანიშნულებით შეიქმნა;
იმსჯელოს სახვითი ხელოვნების დარგებისა და ჟანრების წარმოშობისა და სახეცვლილების შესახებ.
გააანალიზოს, რა ზემოქმედებას ახდენს სხვადასხვა ფაქტორი ეპოქის, კულტურის, მიმდინარეობის, სტილის ხელოვნების მახასიათებლებზე;
გააანალიზოს, რა კავშირშია ხელოვნებაში მიმდინარე ცვლილებები კაცობრიობის ისტორიაში მიმდინარე ცვლილებებთან;
იმსჯელოს, როგორ ზემოქმედებენ ეპოქები და კულტურები ერთმანეთზე და რითაა საინტერესო მათი ურთიერთგავლენა;
ხელოვნების ნიმუშების ანალიზის საშუალებით მიიღოს ინფორმაცია ამა თუ იმ ეპოქისა და კულტურის შესახებ.

ძირითადი დაბრკოლება უკავშირდებოდა აზრთა სხვადასხვაობას თუ რა ტიპის პროდუქტი უნდა შეექმნათ ამ დავალების შინაარსიდან გამომდინარე, რადგან იმდენად ღრმა და დიდი შინაარსის დამტევი თემაა, ბუნებრივია მოსწავლეების მხრიდან ბევრი სხვადასხვა იდეის წამოსვლა.                                                                                                                                                                                                                                                           

პრობლემის გადაჭრის გაიოლების მიზნით მოსწავლეებს ვაჩვენე ფილმი ალტამირას გამოქვაბულზე, ასევე ნიმუშების სახით მოვუტანე და გავაცანი ცნობილი სტრით არტისტის ბენქსის შემოქმედება, რამაც ძალიან დააინტერესათ.


	
კომპლექსური დავალების შედეგის გასაუმჯობესებლად მიღებული ზომები

	
შედეგების გაუმჯობესების მიზნით მოსწავლეებს გავაცანი თანატოლების და მიერ შესრულებული მსგავსი ტიპის დავალების ფოტოები. ამავდროულად მივიტანე თიხა და რეალურად ვაჩვენე გაკვეთილზე თუ როგორ შეიძლებოდა ამ მასალით გამოეძერწათ გამოქვაბული და შემდეგ მოეხატათ მისი კედლები. ეს იდეა ძალიან მოეწონათ და შეუდგნენ მის განხორციელებას.







კომპლექსური დავალების
რეფლექსია

დავალების შინაარსი:

პრეისტორიის ხანის და თანამედროვე ეპოქის,კედლის მხატვრობის შედარებითი ანალიზი.

       
წინამდებარე კომპლექსური დავალების შესრულებას ისე როგორც ეს თითქმის ყოველთვის ხდება, თან ახლდა სხვადასხვა ტიპის გამოწვევები. ბავშვებს შორის დავაში გადაიზარდა საკითხი იმის თაობაზე თუ რა ტიპის პროდუქტი შეექმნათ, რადგან არჩევანი საკმაოდ დიდი იყო და ფართო სპექტრს მოიცავდა, მაგრამ დამატებითი ვიზუალური მასალის ჩვენების, განხილვის შემდეგ ეს საკითხიც გადაიჭრა.
           მოსწავლეებს უნდა მოემზადებინათ საპრეზენტაციო თემები, რასაც შედარებით მარტივად გაართვეს თავი, მაგრამ, როდესაც მოინდომეს თიხით გამოქვაბულის გაკეთება ის რაც თავიდან ერთი შეხედვით იოლი შესასრულებელი ჩანდა, პრაქტიკული თვალსაზრისით მიხვდნენ, რომ არც თუ ისე მარტივად გაკეთებადი აღმოჩნდა. თუმცა ბავშვების სასახელოდ უნდა ითქვას, მართლაც რომ შესანიშნავად გაართვეს თავი ამ კომპლექსურ დავალებას და შედეგად არაჩვეულებრივი ნაშრომები გამოიტანეს პრეზენტაციაზე.
        დადგა პრეზენტაციის დღეც, რომლისთვისაც ბავშვები დიდი მონდომებით ემზადებოდნენ.  მოწვეული სტუმრების წინაშე მოსწავლეებმა წარადგინეს თავიანთ ნამუშევრები და ხალისით პასუხობდნენ ჩემს მიერ დასმულ კითხვებზე. ერთობლივი ძალებით და გუნდური მუშაობით დაძველების ეფექტით შექმნეს კედლის გაზეთი, ჰაერზე შრობადი თიხისაგან გამოძერწეს ლასკოს გამოქვაბული და თან მოხატეს კიდეც შიგა სივრცე  საკუთარი შესაძლებლობების ფარგლებში. ზემოთ ჩამოთვლილიდან გამომდინარე ვთვლი, რომ ამ კომპლექსური დავალების მიზანი შესრულებულია და ბავშვებმა მრავალმხრივი ცოდნა მიიღეს შეთავაზებული საინტერესო და მრავალფეროვანი მასალის დახმარებით.


ქეთევან მინდიაშვილი
14.06.2024

